ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจข้อมูลเพื่อเลือกแนวก่อสร้างสายส่งไฟฟ้า

ขนาด ๒๓๐ กิโลโวลต์ จากสถานีไฟฟ้าย่อยวังน้อย

ไปยังสถานีไฟฟ้าย่อยสระบุรี ๒

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช.๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจข้อมูลทั่วไปเพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยวังน้อย ซึ่งตั้งอยู่ในท้องที่อำเภอวังน้อย จังหวัดพระนครศรีอยุธยา ไปยังสถานีไฟฟ้าย่อยสระบุรี ๒ ซึ่งตั้งอยู่ในท้องที่อำเภอแก่งคอย จังหวัดสระบุรี โดยมีรายละเอียดในการสำรวจผ่านเขตจังหวัดและอำเภอต่าง ๆ ดังนี้

๑.  จังหวัดพระนครศรีอยุธยา               อำเภอวังน้อย

๒.  จังหวัดปทุมธานี                          อำเภอหนองเสือ

๓.  จังหวัดนครนายก                         อำเภอบ้านนา

๔.  จังหวัดสระบุรี                            อำเภอเมืองสระบุรี อำเภอวิหารแดง

                                                 อำเภอแก่งคอย และอำเภอหนองแค

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๑ มกราคม พ.ศ. ๒๕๔๕

วิทยา  คชรักษ์

ผู้ว่าการการไฟฟ้าฝ่ายผลิตแห่งประเทศไทย